stanford-oval/wikipedia huggingface dataset:
היצרות העורק התרדמני
איבחון > סריקה

כוח המשימה לשירותי מניעה בארצות הברית (USPSTF) ממליץ נגד בדיקות שגרתיות לאיתור היצרות בעורק הקרוטיד באוכלוסייה ללא תסמינים החל משנת 2021.
בעוד שבדיקות סקר עבור היצרות העורק התרדמני עבור האוכלוסייה הכללית אינן מומלצת, איגוד הלב האמריקני  והאגודה לכירורגיית כלי דם  ממליצים על בדיקת סקר לאלו שאובחנו עם מצבים רפואיים קשורים או שיש להם גורמי סיכון להיצרות עורק הקרוטיד.  הבדיקה מומלצת לאנשים שיש להם:
מחלות כלי דם במקומות אחרים בגוף, כולל:
מחלת עורקים היקפיים (PAD).
מחלת עורקים כליליים (CAD).
מפרצת באבי העורקים (AAA).
שניים או יותר מגורמי הסיכון הבאים:
לחץ דם גבוה ( יתר לחץ דם).
כולסטרול גבוה ( היפרליפידמיה ).
עישון טבק.
היסטוריה משפחתית - קרוב משפחה מדרגה ראשונה שאובחן עם טרשת עורקים לפני גיל 60 או שלקה בשבץ איסכמי.
איגוד הלב האמריקני ממליץ גם על בדיקת סקר אם רופא מזהה אוושה, או רשרוש, מעל עורק הקרוטיד על ידי האזנה דרך סטטוסקופ במהלך בדיקה גופנית.
לאנשים עם תסמינים, איגוד הלב האמריקאי ממליץ על בדיקה ראשונית באמצעות אולטרסאונד
טיפול

מטרת הטיפול בהיצרות עורק הקרוטיד היא להפחית את הסיכון לשבץ מוחי. סוג הטיפול תלוי בחומרת המחלה וכולל:[דרוש מקור]
שינויים באורח החיים כולל הפסקת עישון, תזונה בריאה והפחתת צריכת הנתרן, ירידה במשקל ופעילות גופנית סדירה.
תרופות לשליטה על לחץ דם גבוה ורמות גבוהות של שומנים בדם.
התערבות כירורגית כדי לחדש את אספקת הדם בעורק הקרוטיד.
טיפול > תרופות

על פי ההנחיות הקליניות (כגון אלו של איגוד הלב האמריקני (AHA)  והמכון הלאומי למצוינות קלינית (NICE) , מומלץ לתת לכל החולים הסובלים מהיצרות העורק התרדמני תרופות כדי לשלוט בגורמי הסיכון לכלי הדם שלהם. בדרך כלל מדובר בתרופות להורדת לחץ הדם (אם יש להם יתר לחץ דם), טיפול תרופתי לסוכרת (אם יש להם סוכרת), והמלצה על פעילות גופנית, הפחתת משקל (אם יש להם עודף משקל) והפסקת עישון (למעשנים). בנוסף, תרופות נוגדות קרישיות (כגון אספירין או קלופידוגרל ) ותרופות להורדת כולסטרול (כגון סטטינים, שנרשמו במקור בשל השפעותיהם להורדת הכולסטרול אך נמצאו גם כמפחיתים דלקת ולייצב פלאק)עשויות להועיל למטופלים.
טיפול > השבת זרימת הדם של העורק התרדמני

על פי איגוד הלב האמריקני, התערבויות מעבר לנוהל הרפואי מבוססות על האם למטופלים יש תסמינים:[דרוש מקור]
חולים אסימפטומטיים: הערכה של מצבים רפואיים אחרים, תוחלת חיים וגורמים אינדיבידואליים שונים. הערכת הסיכונים מול התועלת, והעדפת המטופל נלקחת בחשבון בעת ההחלטה האם יש לבצע התערבות כירורגית.
חולים סימפטומטיים: חולים שחוו התקף איסכמי חולף או שבץ חריף ללא השבתה חמורה יעברו התערבות כירורגית, במידת האפשר.[דרוש מקור]
כל ההתערבויות להשבת הזרימה של העורק התרדמני ( כריתת אנדרטרקטומיה, תומכן בעורק התרדמני) נושאות סיכון מסוים לשבץ מוחי; עם זאת, כאשר הסיכון לשבץ מוחי מטיפול מאריך חיים בלבד הוא גבוה, התערבות עשויה להועיל.[דרוש מקור]
ראו גם

שבץ מוחי
עורק תרדמני
מחלות לב
כלי דם
לקריאה נוספת

Theron, J. G., Payelle, G. G., Coskun, O., Huet, H. F., & Guimaraens, L. (1996). Carotid artery stenosis: treatment with protected balloon angioplasty and stent placement. Radiology, 201(3), 627-636.
בן ג'ונסון (אתלט)

בנג'מין סינקלייר "בן" ג'ונסון (אנגלית: Benjamin Sinclair "Ben" Johnson; נולד ב-30 בדצמבר 1961) הוא אתלט עבר קנדי הידוע בעיקר בשל הישגים חסרי תקדים בריצת 100 מטר ב-1987–1988, וכן בשל פסילתו ושלילת הישגיו ב-1989 עקב שימוש בסמים.
קריירה

ג'ונסון נולד בפלמוס, ג'מייקה והיגר לקנדה ב-1976.
באליפות העולם הראשונה באתלטיקה שנערכה בהלסינקי, פינלנד בשנת 1983 סיים ג'ונסון במקום 12 בתוצאה של 10.44 שניות ולא העפיל לשלב הגמר. בשלב רבע הגמר הוא קבע תוצאה של 10.40 שניות.
באולימפיאדת לוס אנג'לס (1984), זכה ג'ונסון בשתי מדליות ארד, בריצת 100 מטר בתוצאה של 10.22 שניות, אחרי קרל לואיס (9.99 שניות) וסם גריידי (10.19 שניות), שניהם מארצות הברית ובריצת שליחים 4x100 מטר בתוצאה של 38.70 שניות, אחרי ארצות הברית שקבעה שיא עולם חדש של 37.83 שניות וג'מייקה (38.62 שניות).
בסוף 1984, ביסס ג'ונסון את עצמו כאצן המוביל של קנדה בריצות קצרות וב-22 באוגוסט אותה שנה שיפר את השיא הקנדי ל-10.12 שניות.
באליפות העולם הראשונה באולם שנערכה בפריז, צרפת בינואר 1985 זכה ג'ונסון במדליית זהב בריצת 60 מטר בתוצאה של 6.62 שניות.
במשחקי הרצון הטוב שנערכו במוסקבה (אז ברית המועצות) בשנת 1986 במדליית זהב בריצת 100 מטר בתוצאה של 9.95 שניות, שתי מאיות השנייה משיא העולם של קלווין סמית.
באליפות העולם שנערכה ברומא, איטליה בשנת 1987 זכה ג'ונסון במדליית זהב בריצת 100 מטר בשיא עולם חדש של 9.83 שניות, שיפור של עשירית שנייה, לפני יריבו הגדול קרל לואיס, שהשווה את שיא העולם הקודם (9.93 שניות) וריי סטיוארט מג'מייקה (10.08 שניות).
באולימפיאדת סיאול (1988) התחרה ג'ונסון נגד האלוף האולימפי מאולימפיאדת לוס אנג'לס, 4 שנים קודם לכן, קרל לואיס. בן ג'ונסון ניפץ את שיא העולם שלו והעמיד אותו על 9.79 שניות, שיפור של 4 מאיות, ומנגד לואיס סיים שני עם תוצאה של 9.91 שניות. לאחר יומיים תוצאת בדיקת הסמים של ג'ונסון נמצאה חיובית לשימוש בסטרואיד אנאבולי בשם Stanozolol. בעקבות הממצאים נלקחה ממנו מידית המדליה האולימפית, נפסלו שיאיו העולמיים, נשללה ממנו מדליית הזהב מאליפות העולם, והוא גורש מהמשחקים האולימפיים.
בתום ההשעייה, ב-1991, ג'ונסון חזר להתחרות ואף הופיע באולימפיאדת ברצלונה ב-1992. הוא העפיל לחצי הגמר, אך לא עלה לגמר לאחר שסיים אחרון במקצה שלו. ב-1993 נמצא שהוא השתמש בטסטוסטרון, והוא הורחק מפעילות פעם נוספת, הפעם לצמיתות. ב-1999 הוא הורשה לחזור להתחרות, לאחר שההשעיה נפסלה מסיבות פרוצדורליות, אך איש לא הסכים להתחרות נגדו.
בשנת 1999 ג'ונסון נשכר על ידי שליט לוב, מועמר קדאפי, כדי לשמש מאמן כושר אישי לבנו של קדאפי, שרצה להיות שחקן כדורגל מקצועי.
שיאים אישים

ריצת 100 מטר: 9.95 שניות (1986)
ריצת 200 מטר: 20.41 שניות (1985)
השיאים העולמיים שלו שנפסלו בשל אמרוץ:
ריצת 100 מטר: 9.83 שניות (1987)
ריצת 100 מטר: 9.79 שניות (1988)
קרוב להפליא ורועש להחריד

| --- | --- |

עטיפת המהדורה העברית
 מידע כללי
 מאת:  ג'ונתן ספרן פויר
 שפת המקור:  אנגלית
 סוגה:  רומן
 נושא:  פיגועי 11 בספטמבר 
 מקום התרחשות:  ניו יורק 
 הוצאה
 הוצאה:  כנרת זמורה-ביתן דביר
 תאריך הוצאה:  2005
 מספר עמודים:  308
 הוצאה בעברית
 תרגום:  אסף גברון
 סדרה
 ספר קודם:  הכול מואר 
 קישורים חיצוניים
 הספרייה הלאומית:  002555558
 
קרוב להפליא ורועש להחריד (באנגלית: Extremely Loud & Incredibly Close) הוא ספרו השני של הסופר האמריקני ג'ונתן ספרן פויר.
הרומן עוקב אחר מסע חיפושיו של בנו של אחד מהרוגי הפיגוע במגדלי התאומים אחר מנעול ברחבי ניו יורק. הספר יצא לאור בניו יורק בשנת 2005. בעברית יצא הספר לאור בשנת 2007, בתרגומו של אסף גברון, בהוצאת כנרת זמורה-ביתן דביר. ב־2011 עובד הספר לסרט קולנוע.
תקציר העלילה

אוסקר של הוא בנו של תומאס, שנהרג בפיגוע התאומים. אוסקר הוא ילד בן תשע, אינטליגנטי ובעל דמיון מפותח. ביום הפיגוע הוא חזר הביתה ושמע את ההודעות האחרונות שהותיר אביו במשיבון, לפני שהבניין התמוטט. יום אחד, לאחר כשנתיים, הוא מוצא מפתח מסתורי שהיה שייך לאביו, ומחליט לחפש את המנעול התואם את המפתח הזה. בכל סוף שבוע הוא יוצא מהבית לבתים שונים בעיר ניו יורק, לתשאול אנשים שאולי היו קשורים למפתח, ולבדוק אם הם יכולים לגלות דבר מה.
מלבד סיפורו של אוסקר, מסופר סיפורם של סבו וסבתו, שניהם מניצולי הפצצת בעלות הברית על דרזדן במלחמת העולם השנייה. הטראומה שעברה על הסב גרמה לו לחוסר יכולת לדבר, ולפחד מהחיים. במהלך הסיפור, הנפרש מבעד לעיניהם של השניים, נחשפים חיי אהבה פלאית אומללים.
הספר כתוב מנקודת מבטו של אוסקר, ובכך גם שפתו ומשלבו מתאימים לדמות. בנוסף, הספר נוקט במגוון אמצעים החורגים מהנורמה הספרותית הרגילה - מלבד שילוב תמונות רבות בין עמודיו, לעיתים מופיעים עמודים ובהם מספר מילים מועט - ציטוטים מיומנו של סבו של אוסקר - או מילים שבגלל אופן הדפסתן המכוון לא ניתן לפענח.
סרט

בשנת 2011 הופק, בהתבסס על הספר, סרט הקולנוע "קרוב להפליא ורועש להחריד" בבימויו של סטיבן דלדרי ובכיכובם של טום הנקס, סנדרה בולוק ומקס פון סידוב (שהיה מועמד לפרס אוסקר לשחקן המשנה הטוב ביותר על גילומו את תפקיד דייר המשנה השתקן). הסרט היה מועמד לפרס האוסקר לסרט הטוב ביותר.
ראו גם

הכול מואר
הנני
יום הולדתו של הדוכס הגדול

| --- | --- |

 מדינה:  לוקסמבורג 
 סוג:  יום הולדת רשמי 
 מועד
 תאריך:  23 ביוני
 
אנרי, הדוכס הגדול מלוקסמבורג - דוכס לוקסמבורג הנוכחי.
יום הולדתו של הדוכס הגדול (בצרפתית: Célébration publique de l'anniversaire du souverain) הוא יום חג לאומי, המצוין בלוקסמבורג מדי שנה. הוא מצוין ב-23 ביוני, למרות שיום זה איננו יום ההולדת של מי מדוכסי לוקסמבורג בעבר או בהווה. כאשר בראש המדינה עומדת אשה, נקרא החג יום הולדתה של הדוכסית הגדולה.
מועד ציון יום הולדתו של הדוכס הגדול השתנה פעמים רבות. תחת וילם הראשון, הדוכס הגדול הראשון (1815-1840), חל המועד ב-24 באפריל; תחת וילם השני ‏(1840-1849) הוא חל ב-6 בדצמבר, יום הולדתו בפועל; עקב כך צוין ב-1840 יום הולדתו של הדוכס הגדול פעמיים. תחת וילם השלישי ‏(1849-1890) חל המועד ב-17 ביוני וב-1859 הוסט ל-19 בפברואר.
לאחר פיצול בתי המלוכה של הולנד ולוקסמבורג ב-1890 (מאז שולט בלוקסמבורג בית נסאו-ויילבורג) נחוג החג בימי הולדתם בפועל של דוכסי לוקסמבורג. ב-1947 הוכרז היום כחג לאומי. ב-1961 הוחלט לקבוע את יום החג במועדו הנוכחי. הטעם לכך היה שימי ההולדת של הדוכסית הגדולה דאז, שרלוט, ושל יורש העצר ז'אן חלו שניהם בינואר, והיה רצון למנוע את האפשרות שמזג אוויר גרוע ישבש את יום החג. השינוי נעשה בצו של הדוכסית שניתן ב-23 בדצמבר באותה שנה.
לקריאה נוספת

Dostert, Paul; Margue, Paul (2002). The Grand Ducal Family of Luxembourg (PDF). Luxembourg City: Service Information et Presse. pp. 103–4. ISBN 2-87999-018-1. אורכב מ-המקור (PDF) ב-2006-06-30. נבדק ב-2006-08-02.
אפי בן ישראל

| --- | --- |
אין תמונה חופשית
 לידה:  26 במאי 1955 (בת 69) חיפה, ישראל
 מוקד פעילות:  ישראל ישראל
 עיסוק:  זמרת, שחקנית, מדבבת
 שפה מועדפת:  עברית 
 צאצאים:  עדי זינו 
 מספר צאצאים:  1
 פרופיל ב-IMDb
 
אפרת (אפי) בן ישראל (נולדה ב-26 במאי 1955) היא שחקנית, זמרת, מדבבת ובמאית דיבוב ישראלית. מתרגמת ובמאית דיבוב באולפני "דאבי דאב". לאורך השנים השתתפה בהפקות רבות על הבמה ובטלוויזיה, ומזוהה יותר מכל עם תפקידה בתוכנית הילדים "פרפר נחמד".
חיים אישיים

בן ישראל היא אם חד-הורית למדבבת והשחקנית עדי זינו. לאחר מותו של השחקן והקומיקאי ספי ריבלין טענה עדי שריבלין הוא אביה. לדברי ג'ודי שלום ניר מוזס, הכיר ריבלין בבתו ואף דאג לה מבחינה כלכלית.
בן ישראל מתגוררת בבית אריה.
הערות שוליים

↑  הבת של ספי ריבלין מחוץ לנישואין נחשפת, באתר וואלה, 5 בדצמבר 2013
 בתו הסודית של ספי ריבלין מדברת, באתר nana10‏, 5 בדצמבר 2013
↑  "השבוע על פי ג'ודי" ב"רשת ב'", 6 בדצמבר 2013
| --- | --- |
בקרת זהויות :  NLI: 987007308228905171  ISNI: 0000 0000 6946 7072  VIAF: 97385914   WorldCat (עם VIAF): 97385914
יוג'ין דבס

יוג'ין ויקטור דבס (Eugene Victor Debs; ‏5 בנובמבר 1855 – 20 באוקטובר 1926) היה מנהיג פועלים ופוליטיקאי אמריקאי. היה מועמד לנשיאות ארצות הברית חמש פעמים מטעם המפלגה הסוציאליסטית האמריקאית בתחילת המאה ה-20. אחד ממייסדי ארגון פועלי התעשייה של העולם (IWW), מאיגודי העובדים המשפיעים והמוכרים בארצות הברית בתחילת המאה ה-20.
ביוגרפיה

בצעירותו עבד כפועל רכבת. החל לפעול במסגרת האיגוד המקצועי של פועלי הרכבת האמריקאים. נבחר למזכיר האיגוד המקצועי של מסיקי הקטרים. בעקבות מעורבות בוטה ולעיתים אף בכוח צבאי של הממשלה ומערכת המשפט האמריקאית לטובת המעסיקים במספר שביתות (בראשן שביתת פולמן), חל שינוי בהשקפותיו והוא הפך לסוציאליסט מתוך הכרה.
דבס החל לפעול במסגרת המפלגה הסוציאליסטית האמריקאית. הוא היה מועמדה בבחירות לנשיאות ארצות הברית כחמש פעמים, וקיבל כמה מאות אלפי קולות מצביעים בכל פעם. דבס נהג לנסוע ברחבי ארצות הברית בקרון רכבת עטור דגלים אדומים. במערכת הבחירות של 1912 קיבל כתשע מאות אלף קולות ובבחירות ב-1920 קיבל כתשע מאות ועשרים אלף קולות. אלו היו ההישגים האלקטורליים הגדולים ביותר של המפלגה הסוציאליסטית האמריקאית, אך אלו היו רק כשישה אחוזים בלבד מקולות המצביעים.
דבס גם נמנה עם ששת המייסדים של איגוד פועלי התעשייה של העולם, שהיה מאיגודי העובדים החזקים ביותר בארצות הברית של תחילת המאה ה-20. איגוד עובדים זה היה שונה באופיו ובהשקפותיו מפדרציית העבודה האמריקאית של סמואל גומפרס. האיגוד לא דגל במשא ומתן קיבוצי, אלא היה בעל מאפיינים אנרכיסטיים ודגל בחרם, חבלה ושביתות כחלק ממלחמת המעמדות. כמו כן כלל איגודו של דבס גם פועלים בלתי מיומנים. לימים הגיע דבס לקרע עם חבריו להנהגת הארגון עקב השתתפותו בבחירות לנשיאות ופעילותו בתחום הפוליטי.
דבס התנגד נחרצות למעורבות אמריקאית במלחמת העולם הראשונה. בשנת 1918 הוא אף נשפט, הורשע ונשלח לעשר שנות מאסר על נאום אנטי מלחמתי שנשא במסגרת משפט הראווה של הנהגת ה-IWW מ-1917. הוא שוחרר כעבור שלוש שנים לאחר המתקת עונשו על ידי נשיא ארצות הברית וורן הרדינג (במהלך מאסרו התמודד בפעם החמישית לנשיאות ארצות הברית, ב-1920, מתוך כותלי בית הכלא).
הערות שוליים

↑  בניגוד לנורמה שהייתה נהוגה בארצות הברית של איגודי פועלים לפי מומחיות ספציפית, מצב שלא איפשר לעובדים לא מיומנים (כגון סבלים ועובדי חווה נודדים) להיות מאוגדים תחת איגוד או גילדה שתדאג לאינטרסים שלהם
↑  היה ויכוח ארוך בקרב חברי הארגון בנוגע לדרך הפעולה העדיפה. האם עליהם לארגן כמה שיותר עובדים ולצרפם לאיגוד, תוך הקפדה על שביתות ותמיכה לעובדים במצוקה, או שמא עליהם ללכת לדרך פעולה במימד הפוליטי לרבות ריצה לראשות העיר, הסנאט הקונגרס ועוד. בעקבות ויכוחים אלו דניאל דה ליאון פרש ב-1908 והקים ארגון מתחרה בשם ה-IWW הצהוב שבו המימד הפוליטי קיבל ביטוי משמעותי יותר.
↑  הנהגת ארצות הברית התנגדה בחריפות לארגון ה-IWW ולאידאולוגיה הקומוניסטית שלו, ומרגע כניסת ארצות הברית למלחמת העולם הראשונה, נחקק חוק הריגול, שמאפשר העמדה לדין של כל מי שמפריע למאמצי המלחמה האמריקאיים. תחת הגדרה רחבה זו נכללו גם אמירות אנטי מלחמתיות או הצהרות כנגד הלגיטימיות של המלחמה. מאחר שאיגוד פועלי התעשייה התנגד למלחמה בגלוי, היה זה קל למדי להעמיד לדין 166 ממנהיגי הארגון ברחבי אמריקה. מתוכם לבסוף רק 101 הופיעו בבית המשפט, 20 מקרב אנשי ההנהגה הבכירה של הארגון קיבלו עונשי מאסר של בין 10–25 שנה, והשאר הורשעו לפחות לשנת מאסר אחת וקנס כספי.
| --- | --- |
בקרת זהויות :  NLI: 987007273679705171  PLWABN: 9812652164405606  BIBSYS: 98033868  BnF: cb119433812 (data)  CANTIC: a11661732  CiNii: DA05566166  GND: 119151499  ISNI: 0000 0001 1060 5386  LCCN: n50040439  LNB: 000171092  MusicBrainz: 640474ba-4ac5-4cb1-8e34-08c909a0557e  NARA: 10580923  NKC: skuk0000300  NLA: 35034484  NLG: 279394  NSK: 000730778  NTA: 143286552  SELIBR: 137463  SNAC: w60d5k54  SUDOC: 027379337  Trove: 806963  VIAF: 46769189   WorldCat (עם VIAF): 46769189
הדובים המאוחדים

One-World-Bear
הדובים המאוחדים (באנגלית: United Buddy Bears, בצרפתית: Les Oursons Unis) הם יצירת פיסול שבלוני של פסלי דובים, כל אחד מהם בגובה 2 מטר, שנוצרו על ידי אומנים מלמעלה מ-140 מדינות שונות.
הדובים המאוחדים נועדו לעשות נפשות למען סובלנות והידברות בין העמים, התרבויות והדתות. כל אחד מהדובים המאוחדים מייצג מדינה המוּכרת על ידי האו"ם, ועוצב באופן אינדיבידואלי על ידי אומן אחד עבור ארץ מולדתו. בחיי שמחה בצוותא מתמזגים הכיוונים הסגנוניים השונים של האומנים הבינלאומיים לכלל יצירת אמנות כוללת.
האומנים נבחרו על ידי השגרירים שלהם, בהתאמה משרד התרבות של מדינתם. הם הגיעו בדרך כלל לברלין, על מנת לעצב שם ב"סדנה בעלת חלל נרחב" את הדוב שלהם בעזרת סיגנטוּרות אומנותיות שונות הייחודיות להם. באמצעות העיצוב המגֻוון, הטיפוסי לכול מדינה של הדובים המאוחדים – חווה המבקר בתערוכות "נסיעה סביב כדור הארץ".
הדובים המאוחדים - סיור מופעים עולמי

התערוכות של "הדובים המאוחדים" הוצגו עד עתה בחמש יבשות, במסגרת 35 תערוכות - עם למעלה מ-45 מיליון מבקרים - בכלל זאת במקומות הבאים:
2002/2003:	ברלין
2004: קיצביל, הונג קונג, איסטנבול
2005: טוקיו, סיאול
2006: סידני, ברלין, וינה
2007: קהיר, ירושלים
2008: ורשה, שטוטגרט, פיונגיאנג
2009: בואנוס איירס, מונטווידאו
2010: ברלין - האופטבנהוף, אסטנה, הלסינקי
2011: סופיה, ברלין, קואלה לומפור
2012: ניו דלהי, סנקט פטרבורג, פריז
2013: יקטרינבורג
2014: ריו דה ז'ניירו
2015: הוואנה, סנטיאגו דה צ'ילה
2016: פננג
2017/2018:	ברלין
2018: ריגה
2019: גואטמלה סיטי
2020-2023: ברלין - גן החיות
2024: לובליאנה
ככלל נפתחו התערוכות תחת חסותם של שגרירי UNICEF ("הקרן של האו"ם למען ילדים") (סֶר פיטר יוסטינוב, ג'קי צ'אן, קן דון, מיה פארו), כמו גם ראשי הערים באותן הערים בהתאמה.
תחת הסיסמה: "אנו חייבים ללמוד להכיר איש את רעהו טוב יותר, אז נוכל להבין איש את רעהו טוב יותר, לבטוח יותר ולחיות בצוותא יותר", מנסים יוזמי הפרויקט, קלאוס ואווה הרליץ, לתת דחיפה לכיווני חשיבה הדוגלים בחיי בַּשלות של האחד עם השני והאחד לצד השני. מסיבה זו ניצבים 140 הדובום המאוחדים, באופן המלא גם בסמליות, "יד ביד". הם ניצבים בדרך כלל במעגל שגודלו 180 מטר לערך, המכוּנה על ידי המארגנים גם "אומנות הסובלנות".
הפעילויות סביב הדובים המאוחדים וכן הסיוע לילדים הסובלים ממצוקה הפכו לאחדוּת בל תינתק. באמצעות תרומות ומכירות פומביות של הדובים המאוחדים, נאספו עד עתה (נכון למאי 2024) למעלה מ-2.8 מיליון דולר של ארצות הברית עבור UNICEF וכן ארגונים מקומיים שונים של סיוע לילדים.
פיטר יוסטינוב

יוסטינוב הגיע לברלין במשלחת UNICEF ב-2002, על מנת להביט בפעם הראשונה במעגל "הדובים המאוחדים", אשר עושות נפשות למען עולם בו שורר שלום רב יותר בין אומות, תרבויות ודתות. יוסטינוב התחייב ונרתם לכך, שבחוג זה המונה כ-140 מדינות, גם עיראק הייתה מיוצגת.
ב-2003 הוא פתח, במעמדו כמעניק החסות, את התערוכה השנייה של הדובים המאוחדים בברלין.
ג'קי צ'אן והדובים בברלין

ג'קי צ'אן שהה ב-2003 בברלין מספר שבועות - לרגל עבודות הצילום עבור הסרט "מסע מסביב לעולם בשמונים יום". בתקופה זו הוא התאהב בדובים בברלין. הוא התחייב ונרתם לכך, שהתערוכה של חוג "הדובים המאוחדים", אשר עושות נפשות למען עולם בו שורר יותר שלום - תוצג בשנת 2004 בהונג קונג, בוויקטוריה פארק. בעת פתיחת התערוכה עלה בידיו של ג'קי צ'אן למסור ל-UNICEF וכן לשני ארגונים אחרים למען ילדים שיקים בסך כולל של 4.14 מיליון דולר של הונג קונג. התערוכה נודדת מאז וחולפת על פני מטרופולינים שונים בכול היבשות.
ממדים פוליטיים בתערוכות ספציפיות

טוקיו 2005
פתיחת התערוכה בטוקיו בוצעה על ידי נשיא הפדרציה הוֹרסט קהלֶר, כמו גם על ידי ראש ממשלת יפן ג'וּנצ'ירוֹ קוֹיזוּמי.
סיאול 2005
בקוריאה יש לדוב, בנוסף, כוח סמלי מיוחד כאֵם הקמאית הראשונית במיתוס הבריאה. כך הצליחה ממשלת צפון קוריאה להבטיח הלכה למעשה על ידי המאמצים שלה, שישוגרו שני אומנים לברלין, וזאת על מנת להביא לידי עיצוב דוב עבור צפון קוריאה, אשר עד עתה לא הייתה מיוצגת בחוג הדובים המאוחדים. וכך עמדו בפעם הראשונה בזו לצד זו, "יד ביד" ובשלום, צפון קוריאה וקוריאה הדרומית.
ירושלים 2007
בתערוכות בכיכר ספרא בליבה של העיר ירושלים היו מיוצגות במעגל גם כל מדינות ערב, וכך בין היתר גם איראן, לוב, סוריה וערב הסעודית, לצד כל המדינות האחרות.
הערות שוליים

↑  "Bears in Havana: Another Step for Tolerance"
↑  סנטיאגו דה צ'ילה 2015
↑  STA, 29 May 2024: "United Buddy Bears spreading tolerance and friendship among nations"
ברלין, 2006
ירושלים, 2007
בואנוס איירס, 2009
פריז, 2012
ריו דה ז'ניירו, 2014
הדיסקית של אוילר

סימולציית מחשב של דיסקית אוילר על פני בסיס מעט קעור
הדיסקית של אוילר, שהומצא בין 1987 ל-1990 על ידי ג'וזף בנדיק,  הוא צעצוע חינוכי מדעי.  הוא משמש להמחשה וללמידה של המערכת הדינמית של דיסק המסתובב ומתגלגל על משטח שטוח או קמור. הדיסקית הייתה נושא למספר מאמרים מדעיים בשל מאפייניה הפיזיקליים הרבים.  בנדיק קרא לצעצוע על שם המתמטיקאי לאונרד אוילר .
דיסק שמסתובב על פני משטח בסופו של דבר נעצר, השלב הסופי של התנועה מלווה בצליל זמזום בתדר ההולך וגובר ככל שהזמן עובר, עד לעצירה. ככל שהדיסק מתגלגל, נקודת המגע של הדיסק עם המשטח מתארת מעגל שמתנודד במהירות זוויתית  \omega  . אם התנועה היא ללא חיכוך,  \omega  הוא קבוע, והתנועה נמשכת לנצח; זה מנוגד למציאות, שכן  \omega  אינו קבוע והדיסקית לא מסתובבת לנצח. למעשה, קצב הנקיפה של ציר הסימטריה מתקרב לסינגולריות בזמן סופי שמתקבל על ידי חוק החזקה עם מעריך בקירוב − 1/3 (בהתאם לתנאים ספציפיים).
ישנן שתי אפקטים היכולים לגרום להאטת הדיסקית: חיכוך קינטי כאשר הדיסק מחליק לאורך פני השטח, וחיכוך אוויר מהתנגדות האוויר. ניסויים מראים שהחיכוך הקינטי אחראי בעיקר להתנהגות האופיינית של הדיסקית  - ניסויים בוואקום מראים שהיעדר אוויר משפיע רק במעט על התנהגותה, בעוד שההתנהגות (קצב הנקיפה) תלויה באופן שיטתי במקדם החיכוך. רק בגבול שהזווית קטנה (כלומר מיד לפני שהדיסק מפסיק להסתובב), חיכוך האוויר (ספציפית, פיזור צמיג ) הוא הגורם הדומיננטי, אך לפני שלב סופי זה, החיכוך הקינטי הוא האפקט הדומיננטי.
תנועה יציבה עם מרכז הדיסק במנוחה

ניתן לתאר את ההתנהגות של דיסק מסתובב שמרכזו במנוחה כדלקמן.  אל הקו ממרכז הדיסק לנקודת המגע עם המישור נקרא ציר  {\widehat {\mathbf {3} }} . מכיוון שמרכז הדיסק ונקודת המגע נמצאים באופן רגעי במנוחה (בהנחה שאין תנועה) ציר  {\widehat {\mathbf {3} }} הוא ציר הסיבוב הרגעי. המומנטום הזוויתי הוא  \mathbf {L} =kMa^{2}\omega {\widehat {\mathbf {3} }} מה שמתאים לכל דיסק דק בעל סימטריה מעגלית עם מסה  M שמסתובב; כאשר  a הוא הרדיוס של הדיסק, ו  \omega  היא המהירות הזוויתית לאורך  {\widehat {\mathbf {3} }} . k=1/2 עבור דיסק שכל מסתו על פני המשטח, k=1/4 עבור דיסק ׳אחיד׳ (כמו דיסק אוילר, למטבע קיים ציר העובר דרך מרכזה המקיים סימטריה סיבובית).
כוח המגע  \mathbf {F}  הוא  Mg{\widehat {\mathbf {z} }} כאשר  g הוא תאוצת הכבידה ו  {\widehat {\mathbf {z} }} הוא הציר האנכי פונה כלפי מעלה. המומנט סביב מרכז המסה הוא  \mathbf {N} =a{\widehat {\mathbf {3} }}\times Mg{\widehat {\mathbf {z} }}={\frac {d\mathbf {L} }{dt}} או במילים אחרות  {\frac {d\mathbf {L} }{dt}}={\boldsymbol {\Omega }}\times \mathbf {L}  כאשר  {\boldsymbol {\Omega }}=-{\frac {g}{ak\omega }}{\widehat {\mathbf {z} }} . אנו יכולים להסיק כי הן המומנטום הזוויתי  \mathbf {L} , ונקודת מגע הדיסק עם הרצפה סובבים סביב הציר האנכי  {\widehat {\mathbf {z} }} בשיעור של
במקביל  \Omega  היא המהירות הזוויתית של נקודת המגע עם המישור. אם ציר  {\widehat {\mathbf {1} }} מוגדר להיות לאורך ציר הסימטריה של הדיסק ומצביע כלפי מטה, הרי ש  {\widehat {\mathbf {z} }}=-\cos \alpha {\widehat {\mathbf {1} }}-\sin \alpha {\widehat {\mathbf {3} }}, כאשר  \alpha  היא זווית הנטייה של הדיסק ביחס למישור האופקי. ניתן לחשוב על המהירות הזוויתית כמורכבת משני חלקים  \omega {\widehat {\mathbf {3} }}=\Omega {\widehat {\mathbf {z} }}+\omega _{\text{rel}}{\widehat {\mathbf {1} }}, כאשר  \omega _{\text{rel}} היא המהירות הזוויתית של הדיסקית לאורך ציר הסימטריה שלה. על ידי הגאומטריה ניתן להסיק בקלות כי:
{\begin{aligned}\omega &=-\Omega \sin \alpha ,\\\omega _{\text{rel}}&=\Omega \cos \alpha \\\end{aligned}}
הצבת  \omega =-\Omega \sin \alpha  לתוך המשוואה ( 1 ) מביא לנו את המשוואה
כאשר  \alpha  מתקרב לאפס, המהירות הזוויתית  \Omega  נהפך לגדול מאוד ושואף לאינסוף, לכן הדיסקית תשמיע צליל בתדר גבוה. עם זאת, הסיבוב על פני המטבע, שמהירותו הזוויתית היא  \Omega -\omega _{\text{rel}}=\Omega (1-\cos \alpha ), מתקרב לאפס. המהירות הזוויתית הכוללת  \omega =-{\sqrt {\frac {g\sin \alpha }{ak}}} גם נעלמת כמו סך האנרגיה:
E=Mga\sin \alpha +{\tfrac {1}{2}}kMa^{2}\omega ^{2}=Mga\sin \alpha +{\tfrac {1}{2}}Mka^{2}{\frac {g\sin \alpha }{ak}}={\tfrac {3}{2}}Mga\sin \alpha
כאשר  \alpha  מתקרב לאפס, תוך שימוש במשוואה המשוואה (2).
ג  \alpha  שואף לאפס הדיסק כולו במגע עם השולחן ונהייה אופקי. כאשר שומעים צליל בתדר  {\frac {\Omega }{2\pi }}, שנהפך לגבוה יותר באופן משמעותי, והוא  {\frac {1}{2\pi }}{\sqrt {\frac {g}{ak}}}{\sqrt {\frac {1}{\sin \alpha }}}, ככל שקצב הסיבוב מואט, 2{\sqrt {\frac {g}{ak}}}{\frac {(\sin {\frac {\alpha }{2}})^{2}}{\sqrt {\sin \alpha }}} זהו סך המהירות הזוויתית, עד שהקול נפסק בפתאומיות.
אשליית הריחוף

כאשר דיסקית סימטרית מעגלית שוקעת, הפרשי הגבהים בין נקודה קבועה על המשטח התומך לבין הדיסקית הנעה מעל ומתנדנדת בתדירות גוברת, בסנכרון עם זווית ציר הסיבוב (לא אנכית).
אשליית הריחוף נוצרת כאשר קצה הדיסק מחזיר אור כאשר הוא מוטה מעט מעלה מעל פני המשטח התומך, ונמצאת בצל כאשר הוא מוטל במגע. הצל אינו נתפס, וההשתקפויות החוזרות במהירות מהקצה שמעל המשטח התומך נתפסות כריחוף יציב. ראה התמדה של הראייה .
ניתן לשפר את אשליית הריחוף על ידי אופטימיזציה של העקומה של הקצה התחתון כך שקו הצללים יישאר גבוה כשהדיסק מתאזן. מראה יכולה לשפר עוד יותר את האפקט על ידי הסתרת משטח התמיכה ועל ידי כך הצגת הפרדה של ממש בין משטח הדיסק שנע ותמונת המראה.
דוגמה באמצעות מטבע עשר אגורות

מטבע עשר אגורות נקי, מסתובב על מראת יד שטוחה, במבט מהצד קרוב למשטח המראה, מדגים את התופעה לכמה שניות.
כאשר המטבע מואר על ידי מקור נקודתי מעליו קרוב לזמן שקיעתו. שפת המטבע מוארת כאשר ציר הסיבוב רחוק מהצופה, ובצל כאשר ציר הסיבוב הוא לכיוון הצופה. הרטט הגובר מטשטש מספיק את הרכסים והעמקים מכדי להראות סיבוב. מה שיוצר תמונה של ריחוף.
הערות שוליים

↑  Fred Guter (1 בדצמבר 1996). "Playthings of Science". Discover. נבדק ב-2018-11-23. As Bendik played with the disk, he thought, Perhaps it would make a good toy. {{cite web}}:  (עזרה)
↑  "Trademarks > Trademark Electronic Search System (TESS) > Euler's Disk". United States Patent and Trademark Office. 21 בספטמבר 2010. נבדק ב-2018-11-23. Live/Dead Indicator: LIVE {{cite web}}:  (עזרה)
↑  "Publications". eulersdisk.com.
↑  Moffatt, H. K. (20 באפריל 2000). "Euler's disk and its finite-time singularity". Nature (באנגלית). 404 (6780): 833–834. Bibcode:2000Natur.404..833M. doi:10.1038/35009017. ISSN 1476-4687. PMID 10786779. {{cite journal}}:  (עזרה)
↑  Easwar, K.; Rouyer, F.; Menon, N. (2002). "Speeding to a stop: The finite-time singularity of a spinning disk". Physical Review E. 66 (4): 045102. Bibcode:2002PhRvE..66d5102E. doi:10.1103/PhysRevE.66.045102. PMID 12443243.
↑  McDonald. "The Rolling Motion of a Disk on a Horizontal Plane". arXiv:physics/0008227.